สึรูงะ

สึรูงะ (Tsuruga-shi) เป็นนครที่ตั้งอยู่ในตอนกลางของจังหวัดฟูกูอิ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 มีนาคม ค.ศ. 2025 ประมาณ 61,406 คน มีความหนาแน่นของประชากร 244 คนต่อตารางกิโลเมตร นครสึรูงะเป็นที่ตั้งของท่าเรือสึรูงะ และโรงไฟฟ้านิวเคลียร์สองแห่ง

**ภูมิศาสตร์**
นครสึรูงะตั้งอยู่ในตอนกลางของจังหวัดฟูกูอิ มีอาณาเขตทางทิศใต้ติดกับจังหวัดชิงะ และทิศเหนือติดกับอ่าววากาซะในทะเลญี่ปุ่น นครสึรูงะอยู่ทางทิศใต้ของนครฟูกูอิห่างไปประมาณ 50 กิโลเมตร อยู่ทางทิศตะวันตกเฉียงเหนือของนครนาโงยะห่างไปประมาณ 90 กิโลเมตร อยู่ทางทิศตะวันตกเฉียงเหนือของนครไบมาระห่างไปประมาณ 40 กิโลเมตร อยู่ทางทิศตะวันออกเฉียงเหนือของนครโอซากะห่างไปประมาณ 115 กิโลเมตร อยู่ทางทิศตะวันออกเฉียงเหนือของนครเกียวโตห่างไปประมาณ 75 กิโลเมตร และอยู่ทางทิศตะวันออกของนครไมซูรุห่างไปประมาณ 65 กิโลเมตร ในบรรดาเมืองต่าง ๆ บนชายฝั่งทะเลญี่ปุ่น นครสึรูงะเป็นเมืองที่อยู่ใกล้มหาสมุทรแปซิฟิกมากที่สุด

**เทศบาลข้างเคียง**
 จังหวัดฟูกูอิ
** เมืองมินามิเอจิเซ็ง
** เมืองมิฮามะ- จังหวัดชิงะ
** นครทากาชิมะ
** นครนางาฮามะ

**ภูมิอากาศ**
นครสึรูงะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) โดยมีฤดูร้อนที่ร้อนและฤดูหนาวที่เย็นสบาย มีหยาดน้ำฟ้าตกตลอดทั้งปี โดยตกหนักเป็นพิเศษในเดือนธันวาคมและมกราคม อุณหภูมิเฉลี่ยทั้งปีในสึรูงะอยู่ที่ C ปริมาณน้ำฝนเฉลี่ยทั้งปีอยู่ที่ mm โดยเดือนธันวาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ C และต่ำสุดในเดือนมกราคมอยู่ที่ประมาณ C

**สถิติประชากร**
ตามข้อมูลสำมะโนประชากรของญี่ปุ่น ประชากรของสึรูงะมีจำนวนสูงสุดในราว ค.ศ. 2000 และลดลงเล็กน้อยนับตั้งแต่นั้นเป็นต้นมา

**ประวัติศาสตร์**
แม้ว่าเมืองสึรูงะจะประกาศตัวเองว่าเป็นเมืองหลักของ "ภูมิภาควากาซะ" แต่จริง ๆ แล้วเมืองนี้เคยเป็นส่วนหนึ่งของแคว้นเอจิเซ็งมาโดยตลอด การตั้งรกรากที่สึรูงะถูกกล่าวถึงในบันทึกโคจิกิและนิฮงโชกิในยุคนาระ ปราสาทคานางาซากิเป็นสถานที่เกิดการสู้รบครั้งใหญ่ในช่วงต้นยุคมูโรมาจิและยุคเซ็งโงกุ ภายใต้การปกครองของโชกุนโทกูงาวะในยุคเอโดะ พื้นที่ส่วนใหญ่ของเมืองเป็นส่วนหนึ่งของการถือครองของแคว้นศักดินาโอบามะและแคว้นศักดินาสึรูงะ และเจริญขึ้นเป็นเมืองท่าเรือหลักบนเส้นทางเดินเรือคิตามาเอบูเนะ ระหว่างญี่ปุ่นตะวันตกกับฮกไกโด หลังจากการฟื้นฟูเมจิ พื้นที่ดังกล่าวได้กลายเป็นส่วนหนึ่งของอำเภอสึรูงะ จังหวัดฟูกูอิ และจากการประกาศใช้ระบบเทศบาล จึงได้มีการจัดตั้งเทศบาลเมืองสึรูงะขึ้นเมื่อวันที่ 1 เมษายน ค.ศ. 1889
พระราชกฤษฎีกาในเดือนกรกฎาคม ค.ศ. 1899 กำหนดให้เมืองสึรูงะเป็นท่าเรือเปิดค้าขายกับสหรัฐอเมริกาและสหราชอาณาจักร
เมืองสึรูงะได้ผนวกหมู่บ้านมัตสึบาระที่อยู่ใกล้เคียงเข้ามาเป็นส่วนหนึ่ง และได้รับการจัดตั้งเป็นนครสึรูงะในวันที่ 1 เมษายน ค.ศ. 1937 เมืองสึรูงะเป็นท่าเรือแห่งเดียวของญี่ปุ่นที่เปิดรับเด็กกำพร้าชาวโปแลนด์ใน ค.ศ. 1920 และเปิดรับผู้ลี้ภัยชาวยิวใน ค.ศ. 1940 มาจากการที่ Jan Zwartendijk กงสุลดัตช์ในเมืองเกานัส ซึ่งออกวีซ่าให้กับกูราเซาและซูรินาม และชิอูเนะ ซูงิฮาระ รองกงสุลของจักรวรรดิญี่ปุ่นในประเทศลิทัวเนีย ซึ่งออกวีซ่าผ่านแดนให้ผู้ลี้ภัยสามารถเดินทางมายังญี่ปุ่นได้ เหตุการณ์เหล่านี้มีรายละเอียดอยู่ในพิพิธภัณฑ์ท่าเรือแห่งมนุษยชาติสึรูงะ อย่างไรก็ตาม ใจกลางเมืองส่วนใหญ่ถูกทำลายใน ค.ศ. 1945 เนื่องจากการทิ้งระเบิดในช่วงสงครามโลกครั้งที่สอง
นครสึรูงะมีอาณาเขตเพิ่มขึ้นโดยการผนวกหมู่บ้านใกล้เคียง ได้แก่ อาราจิ อาวาโนะ โทโง นากาโง และฮิงาชิอูระ เมื่อวันที่ 15 มกราคม ค.ศ. 1955

**การเมืองการปกครอง**
ศาลาว่าการนครสึรูงะ
นครสึรูงะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียว ซึ่งประกอบด้วยสมาชิก 26 คน

**เศรษฐกิจ**
นครสึรูงะมีระบบเศรษฐกิจแบบผสมผสาน โดยส่วนใหญ่เป็นส่วนสนับสนุนเศรษฐกิจให้กับทั้งภูมิภาควากาซะ นอกจากนี้ยังมีท่าเรือตู้คอนเทนเนอร์ ท่าเรือสินค้าเทกอง โรงไฟฟ้าถ่านหิน โรงงานสิ่งทอ 2 แห่ง โรงงานผลิตเฟอร์นิเจอร์ขนาดใหญ่ โรงงานผลิตอุปกรณ์สนามเด็กเล่น และโรงงานของพานาโซนิค (มัตสึชิตะ) การศึกษาและการวิจัยด้านพลังงานยังเป็นแรงผลักดันเศรษฐกิจของเมืองอีกด้วย
นครสึรูงะยังเป็นที่รู้จักจากการเป็นที่ตั้งของโรงไฟฟ้านิวเคลียร์ 2 แห่ง ได้แก่ โรงไฟฟ้านิวเคลียร์มนจู และโรงไฟฟ้านิวเคลียร์สึรูงะ

**การศึกษา**
นครสึรูงะมีโรงเรียนที่สังกัดเทศบาลนครสึรูงะ ได้แก่ โรงเรียนประถม 13 แห่ง และโรงเรียนมัธยมต้น 5 แห่ง และมีโรงเรียนที่สังกัดคณะกรรมการการศึกษาจังหวัดฟูกูอิ ได้แก่ โรงเรียนมัธยมปลาย 2 แห่ง นอกจากนี้ยังมีโรงเรียนมัธยมปลายเอกชน 1 แห่ง และโรงเรียนมัธยมต้น-ปลายเอกชน 1 แห่ง นอกจากนี้ยังมีมหาวิทยาลัยพยาบาลสึรูงะตั้งอยู่ในเมืองอีกด้วย

**การขนส่ง**
ท่าเรือสึรูงะ

**รถไฟ**
มีรถไฟความเร็วสูง โฮกูริกุชิงกันเซ็ง ให้บริการไปยังสถานีรถไฟสึรูงะ เริ่มให้บริการเมื่อวันที่ 16 มีนาคม ค.ศ. 2024- 20px บริษัทรถไฟญี่ปุ่นตะวันตก (JR West): โฮกูริกุชิงกันเซ็ง
** สถานี: สึรูงะ- 20px บริษัทรถไฟญี่ปุ่นตะวันตก (JR West): สายหลักโฮกูริกุ (สายโคเซ)
** สถานี: สึรูงะ – ชิงฮิกิดะ- 20px บริษัทรถไฟญี่ปุ่นตะวันตก (JR West): สายโอบามะ
** สถานี: สึรูงะ – นิชิสึรูงะ – อาวาโนะ- ฮาปิไลน์ฟูกูอิ
** สถานี: สึรูงะ

**ทางหลวง**
 20px ทางด่วนโฮกูริกุ- alt= ทางด่วนไมซูรุ-วากาซะ- 8- 27- 161

**ท่าเรือทะเล**
 ท่าเรือสึรูงะ

**เมืองพี่น้อง**
 South Korea นครทงแฮ จังหวัดคังว็อน ประเทศเกาหลีใต้ ตั้งแต่ 12 เมษายน ค.ศ. 1981- Russia นาค็อดกา ดินแดนปรีมอร์เย ประเทศรัสเซีย ตั้งแต่ 11 ตุลาคม ค.ศ. 1982- China นครไทโจว มณฑลเจ้อเจียง ประเทศจีน ตั้งแต่ 13 พฤศจิกายน ค.ศ. 2001

**สถานที่ท่องเที่ยวในท้องถิ่น**
พิพิธภัณฑ์ท่าเรือแห่งมนุษยชาติสึรูงะ นครสึรูงะ จังหวัดฟูกูอิ (ค.ศ. 2023)
หาดเคฮิมัตสึบาระ- หลุมศพของทาเกดะ โคอุนไซ - แหล่งประวัติศาสตร์แห่งชาติ- แหล่งปราสาทคานางาซากิ - แหล่งประวัติศาสตร์แห่งชาติ- ศาลเจ้าคาเนงาซากิงู - ศาลเจ้าชินโต- ศาลเจ้าเคฮิ - ศาลเจ้าขนาดใหญ่ที่สร้างขึ้นใน ค.ศ. 702 มีเทศกาลเคฮิที่จัดขึ้นทุกปี ศาลเจ้าเคฮิยังเป็นที่ที่กวี มัตสึโอะ บาโช มาเยือนใน ค.ศ. 1689- กลุ่มโคฟุงนากาโง - แหล่งประวัติศาสตร์แห่งชาติ- พิพิธภัณฑ์ท่าเรือแห่งมนุษยชาติสึรูงะ - พิพิธภัณฑ์ประวัติศาสตร์ท้องถิ่นที่สร้างขึ้นเพื่อระลึกถึงการมาถึงของเด็กกำพร้าชาวโปแลนด์และผู้ลี้ภัยชาวยิวในศตวรรษที่ 20- โกดังอิฐแดงสึรูงะ - อาคารท่าเรือยุคเมจิ- รูปปั้นสำริดประมาณ 20 ตัว – แต่ละตัวสูงประมาณ 4–5 ฟุต ซึ่งเป็นตัวละครและฉากจากอนิเมะยอดนิยมในยุค 1970 เรื่อง อูจูเซ็งกังยามาโตะ (เรือรบอวกาศยามาโตะ หรือในสหรัฐอเมริกาเรียกว่า Star Blazers) และ กาแล็กซี่เอ็กซ์เพรส 999 ถูกสร้างขึ้นในย่านใจกลางเมืองใน ค.ศ. 1999 แม้ว่าเลอิจิ มัตซึโมโตะ ผู้สร้างอนิเมะดังกล่าว ไม่ได้เกิดที่เมืองนี้ แต่ใน ค.ศ. 1999 ได้มีการจัดนิทรรศการผลงานศิลปะของเขาในเมืองสึรูงะ ซึ่งเป็นส่วนหนึ่งของการเฉลิมฉลองครบรอบ 100 ปีของเมือง โดยมีการสร้างรูปปั้นเหล่านี้ควบคู่ไปด้วย

**อ้างอิง**

**แหล่งข้อมูลอื่น**
 เว็บไซต์ทางการของนครสึรูงะ ja-  หน้าแรกอนุสาวรีย์รูปปั้น กาแล็กซี่เอ็กซ์เพรส 999 และ เรือรบอวกาศยามาโตะ ja- 4799831

หมวดหมู่:นครในจังหวัดฟูกูอิ
หมวดหมู่:เมืองท่าในประเทศญี่ปุ่น